|  |  |  |
| --- | --- | --- |
| **RESOR** | **VELJAVNI ODLOK** | **Ureditev med božičnimi in novoletnimi prazniki** |
| MDDSZ / MJU /MGRT | / | **Prisotnost na delovnem mestu:**  Poziv zasebnemu gospodarskemu sektorju za čas praznikov - kolektivni dopusti in organizacija dela od doma kjer je to le možno **(od 24.12.2020 do 10.1.2021)**  Organi državne uprave v času med 24.12.2020 ter 4.1.2021 opravljajo samo najnujnejše aktivnosti. |
| MGRT | Odlok o začasni prepovedi ponujanja in prodajanja blaga in storitev potrošnikom v Republiki Sloveniji (Uradni list RS, št. 186/20) | **Storitvene dejavnosti:**  Zaprtje vseh storitvenih dejavnosti**, kjer** se ni moč izogniti tesnim telesnim stikom - od **24.12.2020 do 4.1.2021 oziroma do vključno 10.1.2021, če se epidemiološka situacija ne bo izboljševala**  Prepoved ponujanja in prodajanja blaga in storitev neposredno potrošnikom na območju Republike Slovenije v obdobju od **24.12.2020 do 4.1.2021** **oziroma do vključno 10.1.2021, če se epidemiološka situacija ne bo izboljševala,** razen naslednjih izjem:   * prodajalne, ki v pretežni meri prodajajo živila, blago za osebno nego in čiščenje, vključno s prodajo kmetijskih pridelkov na kmetiji, pri čemer se kot izjema ne šteje prodaja oblačil in obutve v teh prodajalnah, * lekarne, * prodajalne z medicinskimi pripomočki in ortopedskimi pripomočki, * kmetijske prodajalne, * bencinske servise, * finančne storitve, * pošto, * dostavne službe, * dimnikarske storitve, pod predpisanimi omejitvami, * individualne nezdravstvene svetovalne in terapevtske storitve, * osebni prevzem blaga ali hrane, razen alkohola in alkoholnih pijač, na prevzemnih mestih, kjer je zagotovljen minimalni stik s potrošniki, pri čemer konzumiranje prevzete hrane in pijače na javnih površinah ni dovoljeno, * druge nujne storitve za zagotavljanje varnosti in zdravja.   Izvzeto je tudi ponujanje in prodajanje blaga in storitev potrošnikom na daljavo, kot ju ureja zakon, ki ureja varstvo potrošnikov. |
| MIZŠ | Odlok o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni list RS, št. 183/20) | **Šole in vrtci:**  Šole ostanejo zaprte (počitnice do 4.1.2021) nato odprtje za prvo triado, če se bo **epidemiološka situacija izboljšala.**  **Vrtci** - ostane **nespremenjeno do 4.1.2021** (možnost zagotavljanja varstva v nujnih primerih), od 4.1.2021 naprej odprtje ob upoštevanju predpisanih pogojev in v primeru izboljševanja epidemiološke situacije |
| MIZŠ | Odlok o začasnih omejitvah pri izvajanju športne dejavnosti (Uradni list RS, št. 181/20) | Ostaja enako |
| MK | Odlok o začasni prepovedi ponujanja kulturnih in kinematografskih storitev končnim uporabnikom v Republiki Sloveniji (Uradni list RS, št. 182/20) | Ostaja enako |
| MNZ | Odlok o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 181/20) | Ostaja enako |
| MNZ | Odlok o začasni delni omejitvi gibanja ljudi in prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 186/20) | **Med prazniki 24.12.2020 in 25.12.2020 ter v primeru stabilne ali izboljšane epidemiološke situacije tudi 31.12.2020 in 1.1. 2021 velja:**   * **možnost stika z osebami** največ iz dveh gospodinjstev, maksimalno 6 odraslih oseb na zasebnih površinah. Otroci do 15. leta so iz omejitve izvzeti. * **24.12.2020 od 12. ure do 25.12.2020 do 20 ure ter 31.12.2020 od 12. ure do 1.1.2021 do 20. ure za obiske pod pogoji iz prejšnje alineje ne veljajo omejitve gibanja med občinami in regijami.**   Vlada ponovno poziva vse, da na **minimum zmanjšajo stike že v dneh pred božičem in v tednu po novem letu.**  **Vsem, ki se bodo v času praznikov družili s člani drugih gospodinjstev svetujemo, da se po stiku/stikih oziroma obiskih samoizolirajo.**  **Prireditve in druge omejitve:**   * Vse druge omejitve gibanja ostanejo v veljavi, od druženja do prepovedi zbiranja na javnih površinah, seveda tudi na silvestrovo, velja prepoved prodaje in uporabe pirotehnike in prirejanja ognjemetov. |
| MZ | Odlok o obvezni namestitvi razpršilnikov za razkuževanje rok v večstanovanjskih stavbah (Uradni list RS, št. 181/20) | Ostaja enako |
| MZ | Odlok o začasnih ukrepih za zmanjšanje tveganja okužbe in širjenja okužbe z virusom SARS-CoV-2 (Uradni list RS, št. 188/20) | Ostaja enako |
| MZ | Odlok o začasnih ukrepih pri izvajanju obveznega zdravstvenega zavarovanja zaradi preprečitve širjenja nalezljive bolezni COVID-19 (Uradni list RS, št. 167/20) | Ostaja enako |
| MZI | Odlok o začasni prepovedi ponujanja in prodajanja blaga in storitev neposredno potrošnikom na področju voznikov in vozil v Republiki Sloveniji (Uradni list RS, št. 182/20 in 186/20) | Ostaja enako |
| MZI | Odlok o omejitvah in načinu izvajanja javnega prevoza potnikov na ozemlju Republike Slovenije (Uradni list RS, št. 188/20) | Ostaja enako |